CELEX: E2014P0015
Language: sl
Date: 2014-07-18 00:00:00
Title: Tožba Nadzornega organa Efte proti Islandiji, vložena 18. julija 2014 (Zadeva E-15/14)

25.9.2014   
            
            
               SL
            
            
               Uradni list Evropske unije
            
            
               C 334/34
            
         Tožba Nadzornega organa Efte proti Islandiji, vložena 18. julija 2014
   (Zadeva E-15/14)
   (2014/C 334/15)
   Nadzorni organ Efte, ki ga zastopata Markus Schneider in Janne Tysnes Kaasin, zastopnika za Nadzorni organ Efte, Rue Belliard 35, 1040 Bruselj, Belgija, je 18. julija 2014 na Sodišču Efte vložil tožbo proti Islandiji.
   Nadzorni organ Sodišču Efte predlaga, naj:
   
               1.
            
            
               ugotovi, da Islandija s tem, ker v predpisanem roku ni sprejela potrebnih ukrepov za prenos akta iz točke 4d poglavja XI Priloge II k Sporazumu EGP v svoj notranji pravni red, ni izpolnila svojih obveznosti iz člena 7 Sporazuma EGP;
               Uredba (EU) št. 1007/2011 Evropskega parlamenta in Sveta z dne 27. septembra 2011 o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov ter razveljavitvi Direktive Sveta 73/44/EGS in direktiv 96/73/ES in 2008/121/ES Evropskega parlamenta in Sveta,
               kakor je bila spremenjena z
               Delegirano uredbo Komisije (EU) št. 286/2012 z dne 27. januarja 2012 o spremembi Priloge I ter prilog VIII in IX k Uredbi (EU) št. 1007/2011 Evropskega parlamenta in Sveta o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov zaradi vključitve imen novih tekstilnih vlaken oziroma prilagajanja tehničnemu napredku,
               in kakor je bila prilagojena Sporazumu EGP s Protokolom 1 k navedenemu sporazumu.
            
         
               2.
            
            
               Islandiji naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
               —
            
            
               Ta tožba se nanaša na to, da Islandija v predpisanih rokih ni ukrepala, da bi svojo zakonodajo uskladila z obrazloženima mnenjema Nadzornega organa Efte, saj v svoj nacionalni pravni red ni prenesla Uredbe (EU) št. 1007/2011 Evropskega parlamenta in Sveta z dne 27. septembra 2011 o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov ter razveljavitvi Direktive Sveta 73/44/EGS in direktiv 96/73/ES in 2008/121/ES Evropskega parlamenta in Sveta ter Delegirane uredbe Komisije (EU) št. 286/2012 z dne 27. januarja 2012 o spremembi Priloge I ter prilog VIII in IX k Uredbi (EU) št. 1007/2011 Evropskega parlamenta in Sveta o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov zaradi vključitve imen novih tekstilnih vlaken oziroma prilagajanja tehničnemu napredku („akti“), navedenih v točki 4d poglavja XI Priloge II k Sporazumu o Evropskem gospodarskem prostoru in kakor so bili prilagojeni navedenemu sporazumu s Protokolom 1 k Sporazumu EGP.
            
         
               —
            
            
               Nadzorni organ Efte ugotavlja, da Islandija s tem, ker v predpisanem roku ni sprejela potrebnih ukrepov za prenos navedenih aktov v svoj notranji pravni red, ni izpolnila svojih obveznosti iz člena 7 Sporazuma EGP.